COVID-19 : संभावित वैक्सीन सैम्पल का इंसानों पर ट्रायल शुरू
नई बीमारी का प्रकोप विज्ञान को वैक्सीन का विकास करने के लिए प्रेरित करता है। संभवतः संक्रामक बीमारी के ख़िलाफ़ टीकाकरण सबसे विश्वसनीय दीर्घकालिक सुरक्षात्मक उपाय है। दुनिया भर में फैले COVID-19 महामारी ने भी शोधकर्ताओं को जल्द से जल्द एक वैक्सीन विकसित करने के लिए प्रेरित किया है। भले ही टीकाकरण की तात्कालिक आवश्यकता है, पर यह एक सरल प्रक्रिया नहीं है और विकसित करते समय टीका के विकास की प्रक्रियाओं पर पैनी नज़र रखने की आवश्यकता है।
विश्व स्वास्थ्य संगठन के अनुसार, तीन टीकों का क्लिनिकल ट्रायल (मनुष्यों पर परीक्षण) शुरु हो चुका है । कुल मिलाकर 70 टीके तैयार हैं जिन्हें COVID19 के लिए संभावित टीका के रूप में विकसित किया गया है।
क्लिनिकल ट्रायल से गुजरने वाले तीन टीकों में से एक को बीजिंग इंस्टीट्यूट ऑफ बायोटेक्नोलॉजी एंड कैंसिनो बायोलॉजिकल्स द्वारा विकसित गया जो दूसरे की तुलना में आगे है और क्लिनिकल ट्रायल के दूसरे चरण में प्रवेश कर रहा है। अन्य दो को यूएस-आधारित दवा कंपनियों मॉडर्ना और इनोवियो द्वारा विकसित किया गया है जो अभी भी क्लिनिकल ट्रायल के पहले चरण में है।
वैक्सीन विकास प्रक्रिया निस्संदेह चीनी वैज्ञानिकों द्वारा जनवरी में नोवेल कोरोना वायरस जीनोम के डिकोडिंग के साथ शुरू हुई थी। एक वायरस के जीनोम अनुक्र 73b2 मण की यह तीव्रता जो एक उभरते संक्रामक रोग का प्रेरक एजेंट है वह अभी भी किसी भी स्थान पर नहीं सुना गया था। इतना ही नहीं, चीन ने दो सप्ताह के भीतर डीकोड किए गए जीनोम को भी ऑनलाइन कर दिया, इस प्रकार,जल्द से जल्द नोवल कोरोना वायरस पर और अधिक शोध को सक्षम बनाया।
हमने COVID-19 महामारी के बीच टीका के विकास की एक अभूतपूर्व होड़ देखी है। यूएस के एनआईएच(नेशनल इंस्टीट्यूट ऑफ हेल्थ) के सहयोग से मॉडर्नाइंक पहली संस्था है जिसने मानव जांच के लिए अपना पहला टीका पेश किया था। लेकिन, रिपोर्टों के अनुसारमॉडर्ना प्री-क्लिनिकल ट्रायल यानी मनुष्यों पर जांच करने की प्रक्रिया से पहले जानवरों पर जांच करने की प्रक्रिया से बच निकला। मानव शरीर पर किसी भी टीका के परीक्षण से पहले पशु पर परीक्षण करने की पारंपरिक विधि रही है। बजाए इसके मॉडर्ना के चीफ मेडिकल ऑफिसर ताल जक को कहना पड़ा कि एनआईएच में समानांतर पशु परीक्षण हुआ।
समानांतर प्रक्रिया को करने का एक तर्क जो आमतौर पर अनुक्रमिक तरीके से होता है, वह है प्रकोप का आपातकाल। क्योंकि टीका इस समय की जरूरत है, इसलिए वैक्सिन को बड़े पैमाने पर उपलब्ध कराने के लिए आवश्यक सामान्य समय को कम करते हुए कुछ अपरंपरागत तरीके को अपनाना उचित है। फिर भी, इसटीका को तैयार करने को लेकर कुछ नैतिक सवाल उठाए जा रहे हैं, जो पहले जोखिमों को हल किए बिनाक्लिनिकल ट्रायल सीधे करने के लिए अप्रमाणित हैं। मैक गिल यूनिवर्सिटी की बायोमेडिकल एथिक्स यूनिट के निदेशक जोनाथन किमेलमैन ने कहा था कि “महामारीऔर राष्ट्रीय आपातकाल अक्सर नैतिक आचरण के अधिकारों, मानकों और / या सामान्य नियमों को स्थगितकरने के लिए दबाव बनाते हैं। अक्सर ऐसा करने का हमारा निर्णय बीती बातों की जांच करने में नासमझ जैसालगता है।”
इनोवियो वैक्सिन सैम्पल और उक्त वैक्सिन सैम्पल को बीजिंग इंस्टीट्यूट ऑफ बायोटेक्नोलॉजी (बीआईबी) और कैंसिनो बायोलॉजिकल द्वारा संयुक्त रूप से विकसित किया गया है, जिसका प्री क्लिनिकल ट्रायल किया गया और जानवरों पर सुरक्षित साबित हुआ औरइस वायरस के खिलाफ प्रतिरक्षा प्राप्त करने में सक्षम था।
टीके के क्लिनिकल मूल्यांकन पर डब्ल्यूएचओ के दिशानिर्देशों के अनुसार, प्री-क्लिनिकल रिसर्च प्रयोगशालाओं में जानवरों पर इन विट्रो तकनीक या इनविवो तकनीक के माध्यम से किए जाते हैं। प्री-क्लिनिकल जांच पास करने के बाद, ये क्लिनिकल ट्रायल मनुष्यों पर किया जाना चाहिए। क्लिनिकल ट्रायलके तीन चरण हैं। पहले चरण में कम लोगों (लगभग 20)पर परीक्षण किया जाता है और इसका उद्देश्य सुरक्षा स्तर को देखना होता है। दूसरे चरण में सुरक्षात्मक गुण और सुरक्षा को पूरी तरह से निर्धारित करने के लिए लोगों की संख्या को बढ़ाना होता है। फिर तीसरा चरण शुरू किया जा सकता है जिसमें बड़ी संख्या में लोगों पर जांच की जाती है। तीसरा चरण महत्वपूर्ण होता है, जिस पर वैक्सिन के लिए लाइसेंस देने का निर्णय दिया जाता है।
COVID19 को लेकर वैक्सिन सैम्पलल में अलग अलग तकनीक का प्रयोग
एक टीका विकसित करने के लिए न केवल एक अभूतपूर्व जल्दबाजी है, बल्कि इस कार्य के लिए विभिन्न प्रकार के तकनीकी प्लेटफार्मों को भी तैयार किया गया है। यह कुछ चिंताओं को भी बढ़ाता है। कुछ समय बाद,हमारे पास इस्तेमाल के लिए कुछ प्रमाणित टीके हो सकते हैं और काफी संभावना है कि उनके विकास के लिए अलग-अलग तकनीकें होंगी। फिर कौन सा टीका सबसे प्रभावी होगा यह उस तकनीक से संबंधित होगा जो इसे विकसित करने के लिए इस्तेमाल किया गया था।
कैंसिनों और बीआईबी द्वारा विकसित वैक्सिन सैम्पल ने तकनीक के रूप में नॉन-रिप्लिकेटिंग वायरल वेक्टर का उपयोग किया। इस तकनीक के इस्तेमाल करने का मतलब है कि एक वायरल वेक्टर को शरीर में डाला जाएगा। लेकिन वायरल वेक्टर नॉन-रिप्लिकेटिंग है,जिसका अर्थ है कि यह शरीर के अंदर अपनी संख्या को बढ़ा नहीं सकता है। वायरल वेक्टर को डालने की प्रतिक्रिया में हमारा शरीर इस वायरस के खिलाफ प्रतिरक्षा उत्पन्न करता है। वायरल वेक्टर-आधारित टीके दीर्घकालिक स्थिरता और उच्च स्तर की प्रोटीन प्रदान करते हैं और अधिक प्रतिरक्षा क्षमता उत्पन्न करते हैं।रिकंबिनेंट प्रोटीन पर आधारित लाइसेंसी टीके अन्य बीमारियों के लिए पहले से ही मौजूद हैं।
इनोवियो सैम्पल डीएनए प्लेटफॉर्म का इस्तेमाल करता है। डीएनए टीकों में, एक डीएनए सेगमेंट जो एक विशेष वायरल प्रोटीन में बदलता है उसे शरीर में डाला जाता है। ये डीएनए उक्त कोशिका द्वारा लिया जाता है और वायरल प्रोटीन का उत्पादन करता है। शरीर प्रोटीन की अवांछित प्रविष्टि करता है और प्रतिरक्षा विकसित करता है। अगली बार जब वायरस शरीर में प्रवेश करता है, तो प्रतिरक्षा प्रणाली तुरंत वायरस में प्रोटीन को स्वीकार करती है और अंततः वायरस पर हमला करती है।
मॉडर्ना के सैम्पल ने mRNA प्लेटफॉर्म का इस्तेमाल किया। यह डीएनए वैक्सिन के बराबर है, यहां डीएनए का स्थान mRNA ले रहा है। विशेष रूप से, mRNAटीका वैक्सिन विकास के लिए अपनाई गई सबसे नई तकनीक है। जीका वायरस, इन्फ्लूएंजा वायरस, रेबीज वायरस के विरुद्ध अहम होने के नाते वैक्सिन ने mRNAमंच का इस्तेमाल किया है और इस वायरस के खिलाफ शक्तिशाली प्रतिरक्षा हासिल की है।
पहले-पहले टीका विकास के लिए प्रयास अच्छे हैं। चीनी वैज्ञानिकों द्वारा SARS-CoV-2 जीनोम के तेजी से डिकोडिंग के लिए शुक्रिया। लेकिन किसी को नहीं पता कि वास्तव में लोगों को अपने नजदीकी चिकित्सा केंद्र में कब टीका उपलब्ध होगा और न ही कोई निश्चितता के साथ कह सकता है कि किस प्रकार का टीका सबसेप्रभावी होगा।
अंग्रेज़ी में लिखे मूल आलेख को आप यहाँ पढ़ सकते हैं।
COVID-19: Potential Vaccine Candidates That Have Entered Human Trials
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva eng_Latn hin_Deva